laion/Wikipedia-Exotic huggingface dataset:
לואיזה סופיה אף דנסקאולד-סמסו

לואיזה סופיה אף דנסקאולד-סמסו (בדנית: Louise Sophie af Danneskiold-Samsøe;‏ 22 בספטמבר 1796 - 11 במרץ 1867), הייתה סבתה של אוגוסטה ויקטוריה, קיסרית גרמניה ומלכת פרוסיה. לואיזה סופיה נולדה ב-22 בספטמבר 1796 בגיסלפלד, לכריסטיאן קונרד, רוזן דנסקאולד-סמסו וליוהנה קאס אף מור, בתם של האדמירל פרדריק כריסטיאן קאס ואדלה סופיה קאס אף שפארה. מצד אביה הייתה לואיזה סופיה נצר לכריסטיאן גילדלווה, בנו הלא חוקי של פרדריק החמישי, מלך דנמרק. ב-18 בספטמבר 1820 התחתנה לואיזה סופיה עם כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג, ממנו נולדו לה 7 ילדים. בשנת 1848 פרצה מלחמת שלזוויג הראשונה, שבה תפס בעלה כריסטיאן אוגוסט את דוכסויות שלזוויג-הולשטיין, בתמיכה מפרוסיה וממדינות הקונפדרציה הגרמנית, אולם בשנת 1851 חתמה פרוסיה על הסכם שלום עם דנמרק, ומיד לאחר מכן כבשו הדנים את הדוכסויות. ב-8 במאי 1852 נחתם חוזה לונדון, שעל פיו נבחר כריסטיאן, נסיך שלזוויג-הולשטיין-זונדרבורג-גליקסבורג להיות היורש בכוח לכתר לאחר פרדריק השביעי, מלך דנמרק, ובנוסף נקבע פיצוי כספי לבעלה כריסטיאן אוגוסט, בתמורה לויתור על תביעותיו לשליטה בדוכסויות. אולם, בנה פרידריך והלאומנים הגרמנים טענו שהוא לא היה יכול לוותר על טענתו לדוכסויות, ופרידריך הפך לסמל תנועת העצמאות הלאומית הגרמנית בשלזוויג-הולשטיין. בנובמבר 1863 מת פרדריק השביעי, מלך דנמרק, ובנה פרידריך תבע את השלטון בדוכסויות שלזוויג-הולשטיין. טענתו של פרידריך התבססה על החוק הסאלי, אולם הדנים דחו אותה וכריסטיאן התשיעי, מלך דנמרק חתם תחת לחץ על חוקה, שהשאירה את שלזוויג תחת שלטון דני. אוטו פון ביסמרק השתמש בסיבוך הפוליטי שנוצר, ופתח במלחמה יחד עם האימפריה האוסטרית, על מנת לכבוש את שלזוויג-הולשטיין. עד מהרה נכבשו הדוכסויות מידי הדנים, ופרידריך התקבל בתשואות בכניסתו לקיל. בהסכם וינה (אוקטובר 1864), סופחו הדוכסויות לפרוסיה ולאוסטריה, ופרוסיה אשר לא נטתה לאפשר את הקמתה של מדינה גרמנית חדשה, הטילה על פרידריך תנאים שלא אפשרו לו לקבל את השלטון בדוכסות. עד מהרה התגלע סכסוך בין אוסטריה לפרוסיה, ובשנת 1866 פרצה מלחמת אוסטריה–פרוסיה שהסתיימה בניצחון פרוסי, ובשלום פראג, אשר סיים את המלחמה, סופחו הדוכסויות לממלכת פרוסיה. ב-11 במרץ 1867 מתה לואיזה סופיה, והיא בת 70 שנים. ב-18 בספטמבר 1820 התחתנה לואיזה סופיה עם כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג, ממנו נולדו לה 7 ילדים: אלכסנדר, נסיך שלזוויג-הולשטיין-זונדרבורג-אוגוסטנבורג (1821–1823) לואיזה אוגוסטה, נסיכת שלזוויג-הולשטיין-זונדרבורג-אוגוסטנבורג (1823–1872) קרולינה אמליה, נסיכת שלזוויג-הולשטיין-זונדרבורג-אוגוסטנבורג (1826–1901) וילהלמינה, נסיכת שלזוויג-הולשטיין-זונדרבורג-אוגוסטנבורג (1828–1829) פרידריך השמיני, דוכס שלזוויג-הולשטיין-זונדרבורג-אוגוסטנבורג (1829–1880), התחתן עם אדלהייד, נסיכת הוהנלוהה-לנגנבורג כריסטיאן, נסיך שלזוויג-הולשטיין (1831–1917), התחתן עם הלנה, נסיכת הממלכה המאוחדת הנרייטה, נסיכת שלזוויג-הולשטיין-זונדרבורג-אוגוסטנבורג (1833–1917), התחתנה עם יוהאן פרידריך פון אזמארך מדיה וקבצים בנושא לואיזה סופיה אף דנסקאולד-סמסו בוויקישיתוף לואיזה סופיה אף דנסקאולד-סמסו (בנורווגית)
1925 בגרמניה

שנת 1925 בגרמניה הייתה השנה בה ציינה גרמניה 54 שנות לאום. נשיא גרמניה - פאול פון הינדנבורג. קנצלר גרמניה - וילהלם מרקס, (מפלגת המרכז הגרמנית) עד 15 בינואר, לאחר מכן הנס לותר, (ללא שיוך פוליטי). 15 בינואר - הנס לותר הופך לקנצלר גרמניה, לאחר התפטרותו של וילהלם מרקס. 25 בפברואר - אדולף היטלר מופיע בפומבי בפעם הראשונה מאז שוחרר מהכלא. 25 באפריל - פאול פון הינדנבורג זוכה ב-48.5% מהקולות בבחירות על נשיאות גרמניה, אל מול 42.2% לווילהלם מרקס, קנצלר גרמניה לשעבר. 13 ביולי - צרפת מתחילה בנסיגתה מחבל הריין. 29 באוגוסט - ולטר פון ליטוויץ ונוספים המעורבים בניסיון ההפיכה של מרץ 1920 מקבלים חנינה מממשלת גרמניה. 16-5 באוקטובר - בריטניה, צרפת, איטליה, בלגיה וגרמניה מסכימות על הגבול המערבי של גרמניה וחותמות על הסכם סיוע הדדי על מנת לייצב את הגבולות של רפובליקת ויימאר באזור לוקרנו, שווייץ. 12 באוקטובר - גרמניה וברית המועצות חותמות על הסכם כלכלי. 1 בדצמבר - בריטניה נסוגה מהעיר קלן שבגרמניה. 2 באפריל - הנס רוזנטל, מנחה בטלוויזיה הגרמנית (נפטר ב-1987). 5 במאי - אדי ארנט, שחקן גרמני (נפטר ב-2013). 6 בספטמבר - משה גושן-גוטשטיין, בלשן ישראלי יליד גרמניה (נפטר ב-1991). 7 באוקטובר - פרד ברטלמן, זמר גרמני (נפטר ב-2014). 12 בנובמבר - היינץ שוברט, שחקן וקומיקאי גרמני (נפטר ב-1999). 28 בדצמבר - הילדגרד קנף, שחקנית גרמנית (נפטרה ב-2002). 4-5 בינואר - ריצ'רד סארן, אדריכל גרמני (נולד ב-1852). 7 בינואר - אמיל שאפה, טייס קרב גרמני (נולד ב-1890). 28 בינואר - פרידריך אברט, פוליטיקאי גרמני ונשיא רפובליקת ויימאר (נולד ב-1871). 15 ביוני - ריכרד טייכמן, שחמטאי גרמני (נולד ב-1868). 9 באוקטובר - הוגו פרוס, עורך דין גרמני ופוליטיקאי ליברלי (נולד ב-1860). 14 בנובמבר - אגנס צימרמן, פסנתרנית ומלחינה גרמנית (נולדה ב-1847). מדיה וקבצים בנושא 1925 בגרמניה בוויקישיתוף
Tú

Tú (באנגלית: You, בעברית: אתה) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. הסינגל יצא לאור ב-2 בנובמבר 1998, כסינגל השני מתוך האלבום. את השיר כתבה שאקירה לבדה, והוא הופק על ידי שאקירה ולסטר מנדז. מבקריה ומעריציה של שאקירה מייחסים לשיר חשיבות רבה. במצעדים העיקריים הגיע השיר למקום ה-1 במצעד השירים הלטיניים, וה-1 במצעד שירי הפופ הלטיניים. הווידאו הנלווה שיצא לשיר צולם ובוים על ידי אמיליו אסטפן. צוות הצילום ואסטפן החליטו כי הקליפ יצולם בשחור-לבן, וכי הוא לא יכלול פרטים רבים. לאורכו ניתן לראות את שאקירה יושבת על ספת ביתה, ומדי פעם קמה לקחת מזון מהמקרר. הקליפ הועלה לערוץ ה-Vevo של שאקירה בשנת 2011, 13 שנים מצאתו המקורית. נכון למרץ 2020, מונה הצפיות שלו עומד על למעלה מ-63 מיליון צפיות. השיר זכה להצלחה רבה כאשר נכנס היישר אל המקום הראשון במצעד השירים הלטיניים ובמצעד שירי הפופ הלטיניים. מידע על היצירה "Tú" באתר מיוזיק בריינז מידע על השיר "Tú" באתר AllMusic סרטון השיר "Tú" באתר יוטיוב Tu Boca - Shakira | Song Info | AllMusic, AllMusic "Shakira Chart History". Billboard. נבדק ב-2017-10-06. shakiraVEVO (2011-09-09), Shakira - Tú, נבדק ב-2017-10-06 YouTube Stats of Shakira - Tú, kworb.net Steffen Hung, spanishcharts.com - Spanish charts portal, spanishcharts.com
Día de Enero

Día de Enero (באנגלית: For January Day, ובעברית: ביום ינואר) הוא סינגל שהוקלט על ידי הזמרת הקולומביאנית שאקירה, מתוך אלבומה השישי, Fijación Oral Vol. 1. השיר יצא לאור ב-19 בינואר 2006, כסינגל השלישי מתוך האלבום. את השיר כתבה שאקירה לבדה, והוא הופק על ידה ועל ידי לסטר מנדז. במצעדים העיקריים הגיע השיר למקום ה-29 במצעד השירים הלטיניים, וה-7 במצעד שירי הפופ הלטיניים. את הווידאו קליפ צילם וביים ז'אומה דה לאיגואנה שעשה זאת גם עם שני הקליפים הקודמים שלה לשירים "No" ו-"Don't Bother". בקליפ ניתן לראות את שאקירה כשהיא מהלכת בחוף הים בזמן שברקע ניתן לראות את השמש שוקעת. כמו כן, היא מציירת לב בחול עם האותיות "S" ו-"A" שמסמלות את אהבתה לארוסה לשעבר, אנטוניו דה לה רואה. למרות שהועלה לערוץ ה-Vevo של שאקירה לאחר 3 שנים מצאתו המקורית, הצליח הקליפ לצבור למעלה מ-100 מיליון צפיות. השיר הצליח להיכנס לשני מצעדים בלבד, כאשר באחד מהם נכנס לעשירייה הפותחת. מידע על היצירה "Día de Enero" באתר מיוזיק בריינז סרטון השיר "Día de Enero" באתר יוטיוב Dia de Enero - Shakira | Song Info | AllMusic, AllMusic "Shakira Chart History". Billboard. נבדק ב-2017-10-06. México, El Universal, Compañia Periodística Nacional. "Tiene listo su video del tema ´Día de enero´". El Universal (בספרדית). נבדק ב-2017-10-17. shakiraVEVO (2009-10-02), Shakira - Dia de Enero, נבדק ב-2017-10-17
Antes de las Seis

Antes de las Seis (באנגלית: Before Six O'Clock, ובעברית: לפני שש) הוא סינגל שהוקלט על ידי הזמרת הקולומביאנית שאקירה, מתוך אלבום האולפן התשיעי שלה, Sale el Sol. השיר יצא לאור ב-21 באוקטובר 2011, כסינגל הרביעי מתוך האלבום. ההופעה שנערכה בפריז, שבצרפת, נכללה באלבום ההופעה הרביעי והאחרון של שאקירה, Live from Paris, ובנוסף לכך, השיר היה זמין להורדה דיגיטלית באייטונס כבר ב-21 באוקטובר 2011. השיר הגיע למקום הראשון במצעד שבספרד, ה-14 במצעד שבמקסיקו, וה-21 במצעד השירים הלטיניים. השיר נכתב על ידי שאקירה ולסטר מנדז, והופק על ידי השניים גם כן. השיר כולל בתוכו פסנתר וגיטרה אקוסטית, והוא בלדה בסגנון פופ לטיני. מבקרי מוזיקה רבים הפנו שבחים רבים כלפי התוכן הלירי של השיר. עם השיר הופיעה שאקירה במהלך כל סיבוב ההופעות החמישי שלה, "The Sun Comes Out World Tour", ובסך הכל הופיעה איתו 80 פעמים עד היום. הווידאו קליפ הנלווה שיצא לשיר, הוא מעין הופעה חיה, שביצעה שאקירה בפריז, צרפת. בהופעה ניתן לראות את שאקירה, כשהיא לבושה בשמלה כחולה, בדומה לזו שבעטיפתו של השיר. ישנם קטעים בהם שאקירה מפנה את המיקרופון לכיוון הקהל, והוא שר ביחד איתה. נכון ליולי 2018, מונה הצפיות של ההופעה עומד על כ-50 מיליון צפיות. השיר לא זכה להצלחה רבה בעולם, אך בספרד הצליח להגיע בשיאו אל המקום ה-1. מידע על היצירה "Antes de las Seis" באתר מיוזיק בריינז מידע על השיר "Antes de las Seis" באתר AllMusic סרטון השיר "Antes de las Seis" באתר יוטיוב Shakira - Live From Paris, Discogs (באנגלית) iTunes, Apple (באנגלית) Wayback Machine, ‏2012-06-01 WebCite query result, www.webcitation.org (באנגלית) Shakira, Billboard Antes de Las Seis - Shakira | Song Info | AllMusic, AllMusic The Unit, 404, Shakira Shakira - Antes De Las Seis Lyrics | MetroLyrics, www.metrolyrics.com (באנגלית) "Sale El Sol". Rolling Stone. נבדק ב-2018-01-26. Shakira Average Setlists of tour: The Sun Comes Out World Tour | setlist.fm, www.setlist.fm Shakira Tour Statistics | setlist.fm, www.setlist.fm shakiraVEVO (2011-11-02), Shakira - Antes De Las Seis (Live From Paris), נבדק ב-2018-01-26 YouTube Stats of Shakira - Antes De Las Seis (Live From Paris), kworb.net Certificados Musicales Amprofon, www.facebook.com Certificados Musicales Amprofon, www.facebook.com Shakira: Receipts, ATRL (באנגלית)
אליפות ברזיל בכדורגל 1959

אליפות ברזיל בכדורגל 1959 (השם הרשמי בזמן קיום המשחקים בפורטוגזית: 1959 Taça Brasil) הייתה העונה הראשונה של התחרות הארצית בכדורגל שנערכה בברזיל ואורגנה על ידי קונפדרציית הספורט הברזילאית. המשחקים החלו ב-23 באוגוסט 1959 והסתיימו ב-29 במרץ 1960. בשנת 2010 התחרות קיבלה הכרה של אליפות ברזיל. בתחרות השתתפו 16 קבוצות שהצגו את מדינות ברזיל. היא נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף. באהיה זכתה באליפות תוך ניצחון על סנטוס בסדרת הגמר. בעקבות הניצחון, הקבוצה העפילה לגביע ליברטדורס. לאו בריליה, שחקנה של באהיה כבש 8 שערים וזכה בתואר מלך השערים של האליפות. בשלב הראשון הקבוצות המשתתפות חולקו ל-4 בתים, כאשר סנטוס וואסקו דה גאמה העפילו ישירות לחצי הגמר. מנצחי בתים שיחקו בשלב נוסף ממנו הקבוצות המנצחות העפילו לחצי הגמר. בהתאם לתקנון התחרות נערך משחק הכרעה. נתונים מאתר rsssf
אליפות איטליה בכדורגל 1899

אליפות איטליה בכדורגל 1899 הייתה העונה השנייה של התחרות שאורגנה על ידי התאחדות הכדורגל האיטלקית. כל המשחקים החלו ב-2 באפריל 1899 והסתיימו ב-16 באפריל 1899. בתחרות השתתפו 4 קבוצות והיא נערכה בשיטת הנוקאוט. האלופה של העונה הקודמת הגיעה ישירות למשחק הגמר. גנואה זכתה באליפות בפעם השנייה ברציפות. בשלבים המוקדמים קבוצות של העיר טורינו התמודדו על הזכות להיפגש עם גנואה שהיא הייתה האלופה של העונה הקודמת במשחק הגמר. במשחק הגמר שנערך בג'נובה ב-16 באפריל גנואה ניצחה את אינטרנליונלה מטורינו 3:1 וזכתה באליפות. נתונים מאתר rsssf
Funk Wav Bounces Vol. 1

Funk Wav Bounces Vol. 1 הוא אלבום האולפן החמישי של הדיי ג'י הסקוטי קלווין האריס. האלבום יצא לאור ב-30 ביוני 2017. מהאלבום יצאו חמישה סינגלים, כשהבולט ביותר מביניהם הוא "Feels", שיצא בשיתוף הזמרת האמריקאית קייטי פרי, ובשיתוף פארל ויליאמס וביג שון. הסינגל התבלט בכך שהוא זכה לדירוגי המצעדים הגבוהים ביותר, ונכון ל-2 באוגוסט 2017, הווידאו קליפ הנלווה שיצא לסינגל עומד על כ-90 מיליון צפיות. הסינגל הראשון מהאלבום הנקרא "Slide", יצא לאור ב-23 בפברואר 2017. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2017, וסיכום האלבומים של העשור השני. כתב העת בילבורד דירג את האלבום במקום ה-57 ברשימתם "100 האלבומים הטובים ביותר של העשור השני". לפני יציאת האלבום, האריס הכריז ברשתות החברתיות כי עתיד לצאת אלבום אולפן חדש, וכי עתידים להיות שיתופי פעולה עם זמרים רבים. האריס פרסם סרטון קצר שמראה את שם השיר ביחד עם האמן שאיתו הוא משתף פעולה. האריס כתב והפיק את כל שירי האלבום, ואת האלבום עצמו בשיתוף האמנים שהתארחו בכמה וכמה שירים. את האלבום האריס החל להקליט כבר ב-2016, והקלטתו נמשכה עד שנת 2017 שבה הוא יצא לאור. בשבוע הראשון שיצא האלבום, הוא נכנס היישר למקום ה-2 במצעד הבילבורד 200, אך לא הצליח להעפיל למקום הראשון כאשר נחסם על ידי אלבום של די ג'יי נוסף, אך הצליח להעפיל למקום הראשון באייטונס העולמי במצעד האלבומים הבריטי האלבום גם כן נכנס היישר למקום השני, עם מכירות של 19,000 עותקים בשבוע הראשון לצאתו. לאחר מכן האלבום לא הצליח לעלות בשנית בשני המצעדים הללו. אלבום זה הוא האלבום המצליח ביותר של האריס במצעד הבילבורד 200, והשלישי המצליח ביותר במצעד האלבומים הבריטים. מידע על האלבום Funk Wav Bounces Vol. 1 באתר MusicBrainz מידע על האלבום Funk Wav Bounces Vol. 1 באתר AllMusic האלבום Funk Wav Bounces Vol. 1 באתר Discogs The A. V. Club, The 50 best albums of the 2010s, The A.V. Club, ‏2019-11-20 (באנגלית)
התמרה (פירושונים)

האם התכוונתם ל... התמרה – תהליך של שינויים כימיים ומינרלוגיים בסלע קיים (סלע מקור, פרוטוליט - protolith) ובמינרלים כתוצאה מתנאים קיצוניים אליהם נחשפו לאחר היווצרותם. התמרה (גנטיקה) – התהליך שבו דנ"א עובר מחיידק אחד לאחר על ידי נגיף התמרה חושית – תהליך פיזיולוגי של הסבת גירוי חושי מצורה אחת לאחרת תגובת התמרה – תגובה כימית בה קבוצה כלשהי הנמצאת על גבי המולקולה מוחלפת בקבוצה אחרת. התמרה נוקלאופילית מסדר ראשון – תגובת התמרה נפוצה בכימיה אורגנית. התמרה סרטנית – הפיכת תא רגיל לתא סרטני. התמרה ליניארית – שם נרדף להעתקה ליניארית, פונקציה בין מרחבים וקטוריים המשמרת את תכונותיהם. התמרת לפלס – התמרה אינטגרלית של פונקציות, בעלת שימושים רבים בעיבוד אותות. התמרת פורייה – פירוק של פונקציה לרכיביה הספקטרליים. התמרת Z – התמרת לפלס בדידה. התמרת לז'נדר טרנספורמציה
לוונשטם

לוונשטם או לוינשטם (Lowenstam; Lowenstamm; Löwenstam; Löwenstamm; Loewenstam; Loewenstamm) הוא שם משפחה גרמני. האם התכוונתם ל... אמה לוונשטם (Emma Löwenstamm ;1879–1941) - ציירת ואמנית גרפית אריה ליב ברסלאו לוונשטם (1741–1808) - רבה של רוטרדם אברהם לוונשטם – רבה של אמדן, בנו של הרב אריה ליב חיים לוונשטם – רב בלוורדין ומשורר, מחבר "דרך חיים", בנו של הרב אריה ליב מנחם מנדל לוונשטם (רוטרדם) – רבה של רוטרדם ו"במקום אב"ד" האג, בנו של הרב אריה ליב אריה לייב בן שאול לוונשטם – רבה האשכנזי של אמסטרדם שאול לוונשטם – מחבר "בנין אריאל", רבה האשכנזי של אמסטרדם, בנו של הרב אריה ליב יעקב משה לוונשטם (1744–1815) – רבה האשכנזי של אמסטרדם, בנו של הרב שאול יחיאל אריה ליב לוונשטם – רבה של לוורדין, נפטר בחיי אביו הרב יעקב משה ארתור לוונשטם (אנ') – תאולוג יהודי גרמני היינץ אדולף לוונשטם (אנ') – פליאואקולוג יהודי-אמריקאי ממוצא גרמני לאופולד לוונשטם (גר') – חרט מתכת הולנדי ליפמן לוינשטם – רבה של סמילטנה מנחם מנדל לוונשטם (פוזנן) – רבה של פוזנן מקס לוונשטם (גר') – חזן וקומפוזיטור בווינה ופראג שמואל אפרים לוינשטם – בלשן וחוקר תנ"ך ישראלי שמואל יוסף פין, הערך "הר"ר חיים לעווענשטאם", בתוך: כנסת ישראל, ורשה תרמ"ז, עמ' 358, באתר היברובוקס. ערכו אצל רפאל הלפרין, אטלס עץ חיים, פריט 1591. ערכו אצל רפאל הלפרין, אטלס עץ חיים, פריט 1354. ערכו אצל רפאל הלפרין, אטלס עץ חיים, פריט 1245.
Everyday (שיר של אריאנה גרנדה)

Everyday (בעברית: כל יום) הוא סינגל שהוקלט על ידי הזמרת האמריקאית אריאנה גרנדה בשיתוף הראפר האמריקאי פיוצ'ר. הסינגל יצא לאור ב-10 בינואר 2017, על ידי חברת התקליטים ריפבליק רקורדס, כסינגל הרביעי מאלבומה השלישי, Dangerous Woman. השיר הצליח בשיאו להיכנס למספר מצעדים, כשהבולט מביניהם הוא מקום 55 במצעד הבילבורד הוט 100. בריאיון של גרנדה לרדיו KIIS-FM, היא אמרה: "ידעתי שאני רוצה לעבוד עם Future, אבל לא הייתי בטוחה שנמצא את השיר הנכון לעבוד עליו ביחד כי אנחנו כל כך שונים, אבל מצאנו וייב מטומטם וזה מאוד ייחודי ומרגש." — גרנדה בריאיון לרדיו KIIS-FM השיר קיבל ביקורות מעורבות ממבקרי מוזיקה. מייקל קראג, מעיתון "האובזרבר", אמר שהוא נפעם מהשיר. טיילור וות'רבי, ממגזין בילבורד, אמרה שהשיר "נהדר", וציינה שזהו "אחד משיתופי הפעולה הטובים ביותר של גרנדה". לעומת זאת, נתן וויסניקי, ממגזין Pretty Much Amazing, ביקר את חוסר הגיוון בקולה של גרנדה. כריס קלי, ממגזין Fact, כתב ש־Future היה "מבוזבז" בשיר הזה. כריסטופר ר. וויינגרטן, ממגזין רולינג סטון, הביע את זעמו על כך ש"Future שר פזמון עם מילה אחת". בטור הביקורת על האלבום באתר Sputnikmusic, נכתב שלשיר יש "מילים נוראיות". הווידאו קליפ של השיר הועלה לערוץ ה־YouTube הרשמי של גרנדה ב־27 בפברואר 2017. הקליפ בוים על ידי כריס מארס פיליארו, שביים בעבר גם את הקליפים לשירים "Break Free" ו"Santa Tell Me" של גרנדה. בקליפ ניתן לראות את גרנדה שרה ברחוב, במכבסה ובאוטובוס. תוך כדי שגרנדה שרה, ניתן לראות זוגות מגזעים, גילאים ומינים שונים מתנשקים ומתחילים לקיים יחסי מין. Future מבצע את הראפ במשרד, בעודו מוקף בעובדים. הקליפ זכה לשבחים ממבקרים שונים על כך שהוא מציג זוגות להט"בים מתנשקים, דבר המעיד, בעיני רבים, על תמיכתה של גרנדה בקהילת הלהט"ב. הקליפ גרף מעל ל־7 מיליון צפיות ב־24 השעות הראשונות לאחר פרסומו, מעל ל־18 מיליון צפיות בשבוע הראשון ועבר את רף המאה מיליון צפיות. השיר החל את שהייתו במצעד האמריקאי בילבורד הוט 100 במקום 85, בשבוע של 4 במרץ 2017. לאחר חמישה שבועות במצעד, השיר הגיע לשיאו במקום 55 בשבוע של 1 באפריל. השיר לא זכה להצלחה רבה במצעדים, יחסית לשירים אחרים של גרנדה. מידע על הסינגל "Everyday" באתר מיוזיק בריינז מידע על השיר "Everyday" באתר AllMusic סרטון השיר "Everyday" באתר יוטיוב Brittany Spanos, "Hear Ariana Grande's Flirty New Tracks 'Side to Side' and 'Everyday' ", במגזין רולינג סטון Michael Cragg, "Ariana Grande: Dangerous Woman review – a refinement of her sound", בעיתון האובזרבר, 22 במאי 2016 Taylor Weatherby, ‏"Ariana Grande Reveals Fourth 'Dangerous Woman' Single", במגזין בילבורד, 3 בינואר 2017 Nathan Wisnicki, "Review: Ariana Grande, Dangerous Woman", במגזין Pretty Much Amazing, 23 במאי 2016 Chris Kelly, "Ariana Grande and Fifth Harmony take Scandinavia’s mighty pop empires into battle", במגזין Fact, 3 ביוני 2016 Christopher R. Weingarten, "Ariana Grande: Dangerous Woman", במגזין רולינג סטון, 20 במאי 2016 "Review: Ariana Grande - Dangerous Woman", באתר Sputnikmusic, 12 ביוני 2016
סיפורה של שפחה

האם התכוונתם ל... מעשה השפחה – רומן דיסטופי ספקולטיבי מאת הסופרת הקנדית מרגרט אטווד סיפורה של שפחה (סדרת טלוויזיה) – סדרת טלוויזיה אמריקאית המבוססת על ספרה של אטווד
טבעת היונים באנרגיה נמוכה

טבעת היונים באנרגיה נמוכה (LEIR) היא מאיץ חלקיקים מעגלי מסוג סינכרוטרון, והוא חלק ממערך מאיצי החלקיקים הנמצאים במרכז לחקר פיזיקת חלקיקים – CERN (נהגה:סֶרְן), הממוקם על גבול שווייץ-צרפת, ממערב לעיר ז'נבה. טבעת היונים באנרגיה נמוכה היא מאיץ חלקיקים מעגלי מסוג סינכרוטרון. במרכז לחקר פיזיקת חלקיקים החלקיקים המואצים הם פרוטונים או יוני עופרת, בהתאם לניסוי הנערך במקום. מאיץ זה הוא חלק משרשרת מאיצים המחבר בין המאיץ הליניארי Linac 3 והמאיץ פרוטון-סינכרוטרון (PS), כאשר בסופו של דבר יונים אלו יועברו למאיץ החלקיקים הגדול LHC ‏(Large Hadron Collider). מטרותיו העיקריות הן הגברת האנרגיה של החלקיקים הנעים בו ועיבוי הצפיפות שלהם (תהליך הנקרא בשפה המקצועית "קירור"). בטבעת היונים באנרגיה נמוכה חלקיקים בעלי מטען חשמלי מואצים באמצעות שדות חשמליים ומגנטיים משתנים. השדות החשמליים הפועלים על החלקיקים גורמים לשינוי גודל המהירותם, והשדות המגנטיים גורמים לשינוי כיוונם. ככל שמהירות החלקיקים גדלה, על השדה המגנטי לגדול בהתאם. השינוי בשדה מתבצע בסנכרון, מכאן מגיע השם סינכוטרון. מטרת השדה החשמלי היא לפצות על האנרגיה "הנאבדת" במהלך האצתם כתוצאה מקרינה אלקטרומגנטית הנפלטת מהם הנקראת קרינה סינכוטרונית. בטבעת היונים באנרגיה נמוכה, החלקיקים המואצים נעים בקבוצות. קבוצות אלו מורכבות מהחלקיקים המגיעים אל מאיץ זה מהמאיץ הליניארי – Linac 3, אשר מפצל אותה לארבע קבוצות. כל קבוצה כוללת כ-2.2x10^8 חלקיקים אשר מואצים. בזמן האצת החלקיקים רמת האנרגיה שלהם עולה מ-4.2 מגה אלקטרון-וולט ל-72 מגה אלקטרון-וולט לפני העברתם ל״תחנת המעבר״ במאיץ PS. כל שתי קבוצות כאלו מואצות תוך 2.5 שניות אל ה-LHC אשר פועל עם 592 קבוצות של חלקיקים. לטבעת היונים באנרגיה נמוכה לוקח כ-10 דקות למלא בשלמותו את ה-LHC במספר החלקיקים לה הוא זקוק. בעבר שימשה מכונה זו כטבעת האנטי-פרוטונים באנרגיה נמוכה (LEAR); מתקן שמטרתו להאט ולשמש כתחנת מעבר של אנטי-פרוטונים כדי להעביר אותם בשעת הצורך לניסויים אחרים, אך בשנים האחרונות הומרה מכונה זו לטבעת היונים באנרגיה נמוכה. ריצתו האחרונה של ה-LEAR התקיימה ב-1996. הרעיון של שימוש המאיץ כטבעת היונים באנרגיה נמוכה הוצע לראשונה בשנת 1993, אך המעבר מהניסוי הקודם למאיץ החדש החל בשנת 2003. הבנייה המחודשת נמשכה מעט יותר משנתיים, עד להסמכתו באוקטובר 2005 ובדיקתו במשך 4 חודשים. בסתיו 2006 הוא הוסמך מחדש לתפעול כחלק ממערך המאיצים במרכז לחקר פיזיקת חלקיקים. החל מנובמבר 2010 טבעת היונים באנרגיה נמוכה החלה בפעולתה המלאה – הספקת יוני העופרת למאיץ החלקיקים הגדול LHC עבור התנגשויות היונים הראשונות שלו. מדיה וקבצים בנושא טבעת היונים באנרגיה נמוכה בוויקישיתוף LINAC 3, האתר הרשמי של CERN, ‏24.5.17 LEAR, האתר הרשמי של CERN, ‏24.5.17
V1057 בברבור

V1057 בברבור הוא כוכב בקבוצת הכוכבים ברבור. הכוכב בעל סיווג ספקטרלי של F ובהירות נראית של 11.660. V1057 בברבור, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
יוחנן אבן עזרא

יוחנן (ג'ון) אבן עזרא (1875–1947) היה קבלן, איש עסקים ואיש ציבור ירושלמי, יוזם ומניח קו המים הראשון לירושלים בתקופת המנדט הבריטי, וחבר ועד העדה המערבית בעיר. נולד בירושלים בשנת 1875 (ה'תרל"ה) ליעקב אבן עזרא (בן למשפחה שעלתה לישראל במאה ה-18 מאלג'יר) שהיה אחראי על תחזוקת מערכות המים בירושלים, ולוידה שעלתה לישראל ממרוקו במאה ה-19. בילדותו התחנך במוסדות מסורתיים מקומיים בעיר, ובגיל 13 לערך החל לסייע בפרנסת המשפחה. בשל סקרנותו, היה קורא ספרים שמצא בספריות במנזרים בעיר. הודות לקריאת הספרים, רכש שליטה ביידיש, פולנית, אנגלית וצרפתית, מעבר לעברית, ערבית פלסטינית, ערבית מוגרבית ולאדינו שרכש בילדותו. נישא לזוהרה שהייתה קרובת משפחתו של יוסף נבון, ויחד נולדו להם שני בנים. בשנת 1896 (ה'תרנ"ו), בגיל 21 החליט לתור בעולם והגיע לארצות הברית כהרפתקן, שם הוסיף לשמו הפרטי את השם ג'ון, ונטל חלק בבניית תעלת פנמה החוצה את מיצר פנמה, ומחברת בין האוקיינוס האטלנטי לאוקיינוס השקט. בשנת 1914 (ה'תרע"ד), בסיום העבודות על התעלה, הצטרף לקבוצת יזמים בעלי חברה בשם "Cosmo Pictures Corporation" מקליפורניה, שיחד תכננו להפיק סרט בנושא תקומת העם היהודי בארצו. בשל מעילה בחברת ההפקה, קרסה החברה בשנת 1921 (ה'תרפ"א) והסרט לא ראה אור. בסיום מלחמת העולם הראשונה חזר לירושלים, שם חזר לעסקי המים של משפחתו. בתקופה זו נפטרה אשתו בעקבות מחלה, ובשנת 1922 (ה'תרפ"ב) נישא לרחל דרעי שעלתה לישראל ממקנס שבמרוקו, ויחד נולדו להם חמישה ילדים, איתם התגוררו בשכונת נחלת ציון בעיר. בשנת 1921 (ה'תרפ"א) העלה יוזמה להפקת מים מנחל פרת עבור היישוב בירושלים. הממשל הבריטי התנגד בתחילה ליוזמה בשל בעיות מימון, אך בהמשך התקבלה יוזמתו, ומשנת 1926 (ה'תרפ"ו) החל לשמש כקבלן הראשי להנחת קווי צינורות המים לירושלים, כשעבודתו זו הייתה הפעם הראשונה בה ניסו להוביל מים לירושלים באמצעות צינורות בתקופת המנדט הבריטי. בין השנים 1932–1933 (ה'תרצ"ב - ה'תרצ"ג) התקין גם את צינורות מערכת הביוב החדשה של ירושלים באמצעות חברתו "John Ezra & Sons" ופועליה. בתקופה זו כבר לא הספיקו לירושלים המים מנחל פרת, ובחודש דצמבר 1934 (חשוון ה'תרצ"ה) החל בעבודות לבניית קו להובלת מים בצינורות ממעיינות ראש העין לירושלים לאורך 60 קילומטרים, ובניית ארבע תחנות שאיבה בדרך לעיר. בפעילותו הציבורית שימש כחבר בוועד העדה המערבית, ואף ביצע עבודות קבלנות עבור נכסי הוועד. כן שימש כראש וועד השכונות שבסביבת שכונת נחלת ציון, ובשל קשריו מתוקף תפקידו כקבלן, סייע רבות לתושבי השכונות בצורכיהם מול הממשל הבריטי. שימש כגבאי בית הכנסת אהליאב בשכונת נחלת ציון, שהוקם על ידי סבו אליהו אבן עזרא. בשכונת זו בנה את "בית מרחץ המבריא", מעין חמאם בו התרחצו בסיום יום העבודה תושבי העיר. עם ריבוי המקוואות ובתי המרחץ הנוספים בעיר, התמעטה הפעילות במקום, ומספר שנים לאחר סגירתו הוקם במקום תיאטרון פרגוד. הלך לעולמו ב-26 באוקטובר 1947 (י"ב בחשוון ה'תש"ח), ונקבר בהר הזיתים. מדיה וקבצים בנושא יוחנן אבן עזרא בוויקישיתוף משה עובדיה, תולדותיו של אבן עזרא יוחנן מבני המערבים, באתר כתב העת אות ברית קודש נדב מן, ביתמונה, מביא המים של ירושלים, באתר ynet, 11 במאי 2007 ר' יוחנן עזרא ז"ל, הצופה, 27 באוקטובר 1947 תמונות מאוסף יוחנן אבן-עזרא - הקמת תשתית המים בירושלים, מתוך האוספים הדיגיטליים של ספריית יונס וסוראיה נזריאן, אוניברסיטת חיפה לעיתים "ג'ון עזרא", "John Ezra" או "יוחנן עזרא" במקורות אחרים נטען כי מוצא המשפחה במרוקו מי הירקון לירושלים - ביוני, דואר היום, 7.1.1935